1999/315/EY: Komission päätös, tehty 27 päivänä huhtikuuta 1999, Ranskan merentakaisille departementeille ominaisten maatalouden laatutuotteiden graafisen tunnuksen käyttöedellytysten hyväksymisestä (tiedoksiannettu numerolla K(1999) 1051) (Ainoastaan ranskankielinen toisinto on todistusvoimainen)



Virallinen lehti nro L 121 , 11/05/1999 s. 0019 - 0020



KOMISSION PÄÄTÖS, tehty 27 päivänä huhtikuuta 1999, Ranskan merentakaisille departementeille ominaisten maatalouden laatutuotteiden graafisen tunnuksen käyttöedellytysten hyväksymisestä (tiedoksiannettu numerolla K(1999) 1051) (Ainoastaan ranskankielinen toisinto on todistusvoimainen) (1999/315/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91(1), sellaisena kuin se on viimeksi muutettuna asetuksella (EY) N:o 2598/95(2), ja erityisesti sen 20 artiklan 3 kohdan, ottaa huomioon erityisen syrjäisiltä alueilta tulevien maatalouden erityisten laatutuotteiden graafisen tunnuksen käyttöön liittyvistä yksityiskohtaisista säännöistä 22 päivänä heinäkuuta 1996 annetun komission asetuksen (EY) N:o 1418/96(3), sekä katsoo, että (1) asetuksen (ETY) N:o 3763/91 20 artiklan 2 kohdan mukaisesti on luotu graafinen tunnus Ranskan merentakaisille departementeille ominaisten jalostettujen tai jalostamattomien maatalouden laatutuotteiden tunnettavuuden ja kulutuksen lisäämiseksi; komissio on julkaissut tämän graafisen tunnuksen ja sen toisintamisedellytykset asetuksessa (EY) N:o 2054/96(4), (2) neuvoston asetuksen (ETY) N:o 3763/91 20 artiklan 3 kohdan mukaisesti ammatilliset järjestöt antavat ehdotuksensa Ranskan merentakaisille departementeille ominaisten maatalouden laatutuotteiden graafisen tunnuksen käyttöedellytyksistä, ja kansalliset viranomaiset toimittavat nämä ehdotukset komission hyväksyttäväksi; Ranskan viranomaiset ovat toimittaneet kyseiset käyttöedellytykset, niistä antamansa myönteisen lausunnon sekä soveltamista koskevat yksityiskohtaiset hallinnolliset säännöt, joiden perusteella Ranskan toimivaltaiset viranomaiset ovat päättäneet myöntää oikeuden käyttää graafista tunnusta, ja (3) näiden käyttöedellytysten katsotaan olevan sellaiset, että niiden avulla voidaan saavuttaa graafisen tunnuksen käyttöön ottamisen yhteydessä asetetut tavoitteet; tämän vuoksi nämä käyttöedellytykset olisi hyväksyttävä, ON TEHNYT TÄMÄN PÄÄTÖKSEN: 1 artikla Hyväksytään liitteessä esitetyt, Ranskan viranomaisten toimittamat Ranskan merentakaisille departementeille ominaisten maatalouden laatutuotteiden graafisen tunnuksen käyttöedellytykset. 2 artikla Tämä päätös on osoitettu Ranskan tasavallalle. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 27 päivänä huhtikuuta 1999. Komission puolesta Franz FISCHLER Komission jäsen (1) EYVL L 356, 24.12.1991, s. 1. (2) EYVL L 267, 9.11.1995, s. 1. (3) EYVL L 182, 23.7.1996, s. 9. (4) EYVL L 280, 31.10.1996, s. 1. LIITE Ote Ranskan viranomaisten kirjelmäluonnoksesta, joka sisältää Ranskan merentakaisille departementeille ominaisten maatalouden laatutuotteiden graafisen tunnuksen käyttöedellytykset ja soveltamista koskevat yksityiskohtaiset hallinnolliset säännöt. OTE 1. Neuvoston asetuksen (ETY) N:o 3763/91 20 artiklan mukaisesti käyttöön otetun graafisen tunnuksen käyttö on rajattu koskemaan ainoastaan merentakaisille departementeille erittäin syrjäisenä alueena ominaisia jalostettuja tai jalostamattomia maatalous- tai kalastusalan laatutuotteita. 2. Jalostamattomien maatalous- tai kalastustuotteiden on oltava peräisin merentakaisista departementeista. Merentakaisille alueille ominaisten jalostettujen tuotteiden, joiden tärkein erityispiirre on niissä käytetty raaka-aine, erityispiirteenä olevan valmistusaineen tai -aineiden on oltava 100 %:sesti paikallista alkuperää. Sellaisten jalostettujen tuotteiden osalta, joiden tärkein erityispiirre on niiden tuotanto- tai valmistustapa, otetaan huomioon tuotanto- tai valmistustavan erityisluonne. 3. Näillä tuotteilla on oltava erityisominaisuudet, joiden perusteella ne katsotaan merentakaisille departementeille ominaisiksi tuotteiksi sekä niiden tuotantoon tai valmistukseen liittyvien edellytysten, menetelmien ja perinteisen tekniikan että tarjontamuodon ja pakkauksen perusteella. 4. Graafisen tunnuksen käyttö on rajattu koskemaan korkealaatuisia tuotteita. Laatu määritellään viittaamalla yhteisön lainsäädännön säännöksiin tai niiden puuttuessa kansainvälisiin standardeihin. Jos asiaa koskevia yhteisön säännöksiä tai kansainvälisiä standardeja ei ole olemassa, vaatimukset määrittelee Commission régionale pour les produits alimentaires de qualité ammatillisten järjestöjen ehdotusten perusteella.